Tektaios

Tektaios () bol grécky sochár v 6. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Angelion 

Tektaios, syn Dionysa, bol žiakom sochárskych majstrov Dipoina a Skyllida a neskôr učiteľom Kallóna z Aiginy. Tento umelec neznámeho pôvodu tvoril približne v 2. polovici 6. storočia pred Kr. Grécky cestovateľ Pausanias vo svojej sprievodcovskej príručke po Grécku uvádza, že spolu so svojim bratom Angeliónom zhotovili sochu boha Apolóna (zrejme tzv. chryselefantinovou technikou) na ostrove Délos: „Angelión a Tektaios, synovia Dionysa, ktorí zhotovili pre Délčanov Apolóna, vytvorili na jeho ruky tri Charitky. Rovnaký počet týchto bohýň majú tiež Aténčania pri vchode na Akropolu;
vykonávajú pri nich slávnosť verejnosti neprístupnú.“

Podobizeň tejto sochy bola zobrazená na aténskych bronzových minciach.Jane Ellen Harrison, Cambridge University Press, 2010, Themis: A Study of the Social Origins of Greek Religion, str. 389  Na ostrove Délos boli objavené fragmentárne nápisy z neskorších storočí, obsahujúce aj inventár chrámu, ktorý podľa znalcov zrejme uvádzajú i túto sochu.Inscriptiones Graecae, IG XI,2 145 Inscriptiones Graecae, IG XI,2 287  Podľa kresťanského spisovateľa Athénagora boli bratia Tektaios  a Angelión aj autormi sochy bohyne Artemidy.Athénagoras z Atén, Legatio pro Christianis, 14

 Referencie a bibliografia 

Kategória:Sochári starovekého Grécka